વડાપ્રધાન મોદીજીએ ગઇકાલે ઓમાન-મસ્કતના પ્રાચીન મંદિરમાં શિવ પૂજન-દર્શન કર્યા હતા. આધ્યાત્મિકતામાં વાઇબ્રેશનનું મહત્વ હોય છે જે સ્થાનો પર ગહન સાધનાઓ થઇ હોય એ સ્થાનોમાં સદીઓ સુધી દિવ્ય વાઇબ્રેશન્સ સક્રિય હોય છે આવા સ્થાનો શાંતિ-સાધના-સુખાકારી માટે સહયોગી બને છે. વિશિષ્ટ સ્થાનોની અનુભૂતિનો રોમાંચ વિશેષ હોય છે. વાઇબ્રેશનનો સૌથી વધારે પાવર બહાર નહિ, અંદર છે. માણસની અંદર વાઇબ્રેશનનો અફાટ સમંદર ઘુઘવતો હોય છે. આ સમંદરમાં ડૂબકી મારો તો પરમતત્વને શોધવા કોઇ સ્થાને જવાની જરૂરત રહેતી નથી. આવી ડૂબકી ન મારો ત્યાં સુધી પરમતત્વની શોધ પૂર્ણ થતી નથી.